Marina Aguirre

Marina Montero Aguirre (Burgos, 1990) Bide, ubide eta portuetako ingeniaria da, irakaslea eta idazlea.  2025eko apirilaren 24an Gran Angular saria jaso zuen Hoy honramos a los vivos lanarekin.
Marina Aguirrek Haur Literatura saria jasotzean hauxe esan zuen:Haur eta gazte literatura helduei gustatu dakieke, denok izan gara haurrak.

 Bizitza 
Txikitatik idatzi du, beti aurkezten zen literatura lehiaketetara eta inoiz ez dio idazteari utzi. Nerabezaroan oso gustuko zuen Las memorias de Idhun (euskaraz: Idhunen oroitzapenak). Marinaren inspiratzaile handia izan da Laura Gallego, baita gelan dituen ikasleak ere, haiekin kontaktuan egoteak gazte istorioekin lotzen du eta. 

Ikasketak aukeratzeko orduan praktikoa izan zen eta Bide, ubide eta portuetako ingeniaritza egin zuen.

 Lan ibilbidea 
Idazle lana eta Bigarren Hezkuntzako Matematikako irakaskuntza uztartzen ditu. Haurrentzako bi album argitaratu ostean, 2017an Gaztela eta Leongo Letra Gazteen Saria irabazi zuen 'La pequeña de la casa' ipuin liburuarekin. Hurrengo urtean Aipamen Berezia jaso zuen lehiaketa berean 'Todos somos hijos' lanarekin. Album ilustratuak idazten jarraitu du, 'Mil historias en la piel' eta 'La semilla del abuelo' (Bookolia, 2022 eta 2023) lanen argitalpenekin. 2023an bere lehen haur-eleberria ere argitaratu zuen, 'La factura de la grave' (Edebé México), eta Album Ilustratuko Algar saria jaso zuen 'Cuando nuestra casa se partió' lanarekin. 2024an helduentzako lehen eleberria eta gazteentzako lehen eleberria argitaratu zituen. 

2025eko apirilaren 24an Gran Angular saria jaso zuen  (35.000 €) Hoy honramos a los vivos lanarekin.

 Hoy honramos a los vivos 
Lan honetan Osasun mentala eta bullying gaiak presente daude. Heriotzatik eta itxaropenetik abiatuta, nork bere burua ezagutzeko bidaia da, familiaren eta adiskidetasunaren balioa aurkitzekoa, nerabeen hurbileko ahotsarekin, sare sozialek presentzia handia dute eta. Sandra Rilova da ilustrazioen egilea.

Lesya da protagonista, bere herrialdean geratzea erabaki zuen 17 urteko neska gaztea; bere gurasoek eta lagunek, berriz, emigratu egin zuten, bere hiria murgilduta dagoen gatazkatik ihesi. Orduan, nerabeak irteera bat aurkitu du Instagramen, eta profil anonimo bat sortu dute biktimen obituarioa delakoa argitaratzeko. Hala ere, egun batean Ilya Chelnokov delako baten mezua jaso du, eta argitaratu zuen azken hildakoarekin erratu zela esan dio, bera izan baitzen hiltzailea. 

 Lanak 

 Haurrentzako literatura 

 La pequeña de la casa ipuinak, Gaztela Leongo Letren Gaztea saria, 2017

 Todos somos hijos, Gaztela Leongo Letren Gaztea sarietan Aipamen Berezia, 2018

 La factura de la grave, eleberria (Edebé México), 2023   
 Hoy honramos a los vivos, Gran Angular saria 2025

 Album Ilustratua 

 Cuando nuestra casa se partió, Algar saria 2023. Banaketari buruzko lana
 Mil historias en la piel (Bookolia, 2022) 
 La semilla del abuelo (Bookolia, 2023) 

 Erreferentziak 

 Kanpo estekak 

Kategoria:Burgostarrak
Kategoria:Emakume idazleak
Kategoria:Gaztelaniazko idazleak
Kategoria:Emakume irakasleak
Kategoria:Emakume ingeniariak